Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: az akkor hatályos jogszabály — az 1957. évi V. törvény — alapján járjanak el és ne alkalmazzák az 1993-ban pár hónappal
Paragraph Index: 1181

az akkor hatályos jogszabály — az 1957. évi V. törvény — alapján járjanak el és ne alkalmazzák az 1993-ban pár hónappal később hatályba lépett törvény rendelkezéseit. Az ajánlást a belügyminiszter ezúttal is elfogadta és arról tájékoztatta az országgyűlési biztost, hogy az 1993. október 1-jét megelőzően előterjesztett állampolgársági kérelmek feldolgozása befejeződött, ezért a jövőben hasonló viszszásságok nem fordulnak elő (OBH 9137/1997.). Az idegenrendészeti eljárás alatt álló külföldiek alkotmányos jogainak vizsgálatai a külföldiek személyes szabadsága korlátozásának körülményeire, időtartamára, illetve leggyakrabban a korlátozás alatt álló külföldiek elhelyezésének körülményeire vonatkoztak. A külföldiek személyes szabadságának átmeneti vagy tartós korlátozásával kapcsolatos két vizsgálat olyan alkotmányos visszásságokat tárt fel, amelyet a jogszabályok hiányos rendelkezése vagy a hatályos szabályok nem megfelelő értelmezése okozott. A jogszabály kiadására, módosítására és az egyértelmű jogértelmezést elősegítő gyakorlat kialakulására vonatkozó ajánlásokat a belügyminiszter és a többi illetékes rendvédelmi szerv vezetője hosszabb-rövidebb szakmai vita után elfogadta. A jogszabályokra vonatkozó indítványok teljesítését az illetékesek legkésőbb 2000-ben kívánják megvalósítani (OBH 5979/1997., OBH 9438/1997.). Az országgyűlési biztos a korábbi évekhez hasonlóan 1999-ben is különös figyelmet fordított a személyes szabadság korlátozása alatt álló külföldiek alkotmányos jogai érvényesülésére. A külföldiek beutazásáról, magyarországi tartózkodásáról és bevándorlásáról szóló 1993. évi törvény a külföldiek szabadságkorlátozásának két formáját ismeri. Egyik a gyakorlatilag teljes szabadságelvonást jelentő idegenrendészeti őrizet, a másik a külföldi kijelölt helyen való tartózkodása, amely idegenrendészeti őrizetnek nem minősülő, személyes szabadságot korlátozó intézkedés. Az országgyűlési biztos első ízben 1996-ban, helyszíni bejárás keretében, hivatalból vizsgálta az idegenrendészei őrizet alatt álló külföldiek alkotmányos jogainak érvényesülését. A vizsgálatról készült jelentésben az országgyűlési biztos megállapította, hogy „az idegenrendészeti őrizet, illetve annak bütetés-végrehajtási intézetben történő végrehajtása aránytalanul súlyos joghátrány. Kiszámíthatatlan és elhúzódó időtartama, illetve végrehajtásának jelenlegi módja az esetek túlnyomó többségében nem méltányos és nem arányos az elkövetett jogsértésekhez képest”, ami a jogbiztonsághoz való joggal összefüggésben eredményez alkotmányos visszásságot. A visszásság megszüntetésére az országgyűlési biztos 1996-ban ajánlást tett az igazságügyi miniszternek, amelyben kérte, hogy a belügyminiszterrel közösen kezdeményezze a külföldiek beutazásáról szóló hatályos törvény módosítását az idegenrendészeti őrizet leghosszabb tartamának meghatározása érdekében. Az ajánlást az igazságügy i miniszter elfogadta, az idegenrendészeti őrizet leghosszabb tartamát meghatározó törvényi rendelkezés azonban csak 1999. szeptember 1-jétől valósult meg, a következőképpen: „ha az idegenrendészeti őrizet elrendelésétől számított tizennyolc hónap alatt a kiutasítás nem hajtható végre, az őrizetet meg kell szüntetni. Az őrizetet elrendelő idegenrendészeti hatóság a külföldi számára kötelező tartózkodási helyet jelöl ki.” Az országgyűlési biztos 1997-ben (OBH 4304/1997.), az idegenrendészeti őrizet rendőrségi fogdában, illetve büntetés-végrehajtási intézetben történő végrehajtásának módját vizsgálta. Jelentésében felhívta a figyelmet arra, hogy az idegenrendészeti őrizet büntetés-végrehajtási intézetben történő foganatosítása nem jelent szigorúbb végrehajtási

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes